jkorsvik/nowiki_second_scrape_merged huggingface dataset:
Stuart Holden

Stuart Holden (født 1. august 1985 i Aberdeen) er en skotskfødt amerikansk tidligere fotballspiller som for øyeblikket spiller avsluttet karrieren for Bolton Wanderers og for det amerikanske landslaget som midtbanespiller.
Holden ble født i Skottland, men flyttet til Houston i Texas sammen med familien sin da han var ti år gammel. Han fikk sitt amerikanske statsborgerskap i 2006, og kom til Bolton fra MLS-laget Houston Dynamo den 25. januar 2010. Han representerte USA i OL i Beijing i 2008, hvor han scoret ett mål. Han debuterte for USAs herrelandslag den 4. juli 2009 mot Grenada, hvor han også scoret ett mål.
Stuarts yngre bror Euan Holden er også fotballspiller og spiller for øyeblikket hos Vejle Boldklub.


== Meritter ==
Houston DynamoMajor League Soccer MLS Cup: 2006, 2007


=== Profesjonell spill-karriere ===
Før sin profesjonelle karriere spilte Holden Counter-Strike, og gikk under aliaset Holden og spilte for Forsaken (USA). I løpet av hans tid med laget hjalp han dem til en andreplass i WCG 2002-kvalifiseringen og til 8.-plass i CPL Summer 2003. Han sluttet å spille det da han begynte å spille fotball på alvor, for Clemson University og dette ledet han til hans MLS karriere.


== Referanser ==


== Eksterne lenker ==
(en) Stuart Holden – Olympedia 
(en) Stuart Holden – Sports-Reference (OL-resultater – arkivert) 
(en) Stuart Holden – FIFA 
(en) Stuart Holden – Major League Soccer 
(en) Stuart Holden – Transfermarkt 
(en) Stuart Holden – national-football-teams.com 
(en) Stuart Holden – WorldFootball.net 
(en) Stuart Holden – Soccerbase.com 
(en) Stuart Holden – FootballDatabase.eu 
(en) Stuart Holden – Soccerway 
Bwfc.co.uk – Spillerprofilen til Stuart Holden hos Bolton Wanderers FC
Arkitekturåret 1706

Arkitekturåret 1706 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1706.


== Hendelser ==
28. august: Offisiell presentasjon av nøklene til kirken Saint-Louis i Les Invalides for Louis XIV av hans arkitekt Jules Hardouin-Mansart.
Jean Beausire blir øverste myndighet for blant annet inspeksjon av byggingene i Paris (en nyopprettet stilling).


== Bygninger ==

 
 Invalidedomen i Paris, Frankrike fullføres.
Den utskårne fasaden av katedralen i Oaxaca i Mexico fullføres.
1705→1724: Byggingen av Blenheim Palace Woodstock, tegnet av John Vanbrugh pågår.
1700→1725: Oppdelingen av rue du Bac i Paris
1699→1712: Byggingen av Castle Howard av John Vanbrugh og Nicholas Hawksmoor pågår.
1696→1713: Byggingen av palasset Schönbrunn i Wien av Johann Bernhard Fischer von Erlach pågår.


== Fødsler ==
4. mars – Laurids de Thurah, dansk arkitekt, forfatter av arkitekturverker og godseier (død 1759)


== Dødsfall ==
...


== Se også ==
Ángel Di María

Ángel Fabián Di María Hernández (født 14. februar 1988) er en argentinsk fotballspiller som spiller for den italienske klubben Juventus.Han spilte for SL Benfica fra sommeren 2007 til sommeren 2010, og har tidligere spilt for klubben Rosario Central i sitt hjemland.


== Klubbkarriere ==
Di María begynte sin karriere som ungdomsspiller i Torito i 1991 til 1992 da han begynte å spille for Rosario Central i 1992, og han gikk gradene i klubben frem til han fikk sin debut på førstelaget i 2005. Etter å ha spilt for Central i to sesonger, hvor han spilte over 30 seriekamper og bidro med fire mål, ble han solgt til Benfica i slutten av juli 2007. Og etter at han storspilte i 2009 sesongen gjorde at Manchester United og Real Madrid prøvde å sikre seg Midtbanespilleren, Real Madrid vant til slutt kampen om Di María
Den 26. august 2014 meldte Di María overgang fra Real Madrid til Manchester United, hvor han skrev under på en femårskontrakt. Med en overgangssum verdt £59,7 millioner pund ble dette også ny klubbrekord og ny britisk rekord i overgangssum. Han fikk draktnummer sju, som tidligere hadde blitt brukt av klubblegender som George Best, David Beckham og Cristiano Ronaldo. Han hadde store forventninger knyttet til seg I Manchester, men til tross for en bra start i klubben klarte han ikke å leve opp til forventningene. Etter bare et år i klubben ble han solgt videre til Paris Saint-Germain FC. Han hadde stor suksess i de to første sesongene i Paris, men har etterhvert slitt med spilletid etter at klubben signerte spillere som Neymar Junior og Kylian Mbappe i 2017.


== Landslagskarriere ==
Di María står (per 1. juni 2010) notert for åtte kamper og én scoring for Argentina, som han blant annet vant gull med under OL i Beijing i 2008. Hans første scoring for Argentina kom i en vennskapskamp mot Canada den 24. mai 2010. I mai 2010 ble han tatt ut i den argentinske troppen til VM i fotball 2010 av landslagstrener Diego Maradona som én av 23 spillere.
Han ble tatt ut i Argentinas tropp til VM i fotball 2018 i Russland.Han ble tatt ut i Argentinas tropp til VM i fotball 2022 i Qatar.


== Meritter ==
BenficaPrimeira Liga (1): 2009/2010
Taça da Liga (2): 2008/2009, 2009/2010Real MadridPrimera División (1): 2011/2012
Copa del Rey (2): 2010/2011, 2013/2014
Supercopa de España (1): 2012
UEFA Champions League (1): 2013/2014
UEFA Super Cup (1): 2014ArgentinaSommer-OL: 2008 (gull)
Copa América (1): 2021
VM i fotball (1): 2022


== Klubbstatistikk ==


== Referanser ==


== Eksterne lenker ==
(de) Ángel Di María – Munzinger Sportsarchiv 
(en) Ángel Di María – Olympics.com 
(en) Ángel Di María – Olympedia 
(en) Ángel Di María – Sports-Reference (OL-resultater – arkivert) 
(en) Ángel Di María – FIFA 
(en) Ángel Di María – UEFA 
(fr) Ángel Di María – LÉquipe 
(en) Ángel Di María – Transfermarkt 
(en) Ángel Di María – national-football-teams.com 
(en) Ángel Di María – WorldFootball.net
Zhao Dan

Zhao Dan (kinesisk: 赵丹, pinyin: Zhào Dān, egentlig: 赵凤翱, Zhào Fèng'áo; født 27. juni 1915 i Yangzhou i Kina, død  10. oktober 1980 i Beijing) var en kinesisk skuespiller. 
Han ble født som Zhao Feng'ao som sønn av en kinoeier, og opptrådte for første gang i 1925 på film (Feng dai shaoye). Fra 1931 til 1934 studerte Zhao landskapsmaleri ved kunsthøyskolen i Shanghai. Han forfattet fortellinger og teaterstykker og opptrådte i en teatertrupp. Fra 1933 spilte han også regelmessig i filmer for Mingxing-filmstudioet. I 1937 hadde han hovedroller i to viktige filmer; som arbeidsløs ung akademiker ved siden av Bai Yang i Shen Xilings Shizi jietou, og i Malu tianshi av Yuan Muzhi. 
Etter at Shanghais ble okkupert av japanerne ble han med i en antijapansk teatergruppe. I 1939 ble han arrestert av Kuomintang og satt så i fengsel i fire år. Først fra 1947 opptrådte han igjen i filmer. Han ble lagt merke til i den nyrealistisk pregede Wuya yu maque (1949) av Zheng Junli, men også i Wu Xun zhuan (1950) av Sun Yu, der  Zhaos rollefigur var en gatekunstner og tigger som finansierte skoleutdannelsen av noen fattige barn. Suns film utløste skarp kritikk fra Mao Zedong, og dermed ble regissørens videre karriere blokkert. Zhao Dan spilte deretter i svært partikonforme roller. Det var gjerne historisk-biografiske roller, som for eksempel en apoteker under Ming-dynastiet i Li Shizhen (1956) av Chen Fu eller som Lin Zexu eller Nie Er i filmene av disse navn i 1959 av Zheng Junli. Dette var noen av de mest krevende skuespillermessige prestasjoner i kinesisk film på denne tiden. Zhaos siste filmopptreden var i 1965.
Under kulturrevolusjonen havnet Zhao Dan igjen i fengsel, for fem og et halvt år. Etter løslatelsen i 1973 begynte han å undervise ved et filmstudio i Shanghai og ved Fudanuniversitetet. 


== Referanser ==


== Eksterne lenker ==
(en) Zhao Dan på Internet Movie Database 
(en) Zhao Dan på AllMovie 
(en) Zhao Dan hos The Movie Database 
A Man of Many Faces
Dan filmografi i Chinese Movie Database
Arkitekturåret 1707

Arkitekturåret 1707 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1707.


== Hendelser ==


== Bygninger ==

1707→1710: I Istanbul påbegynnes Yeni Valide Moskeen
I Nagasaki (Japan), Hirado-slottet blir bygget av Shizunobu Matsuura, den 29. herskeren over Matsuura.
Byggingen av Château de Champs-sur-Marne av Pierre Bullet fullføres.
1705→1724: Byggingen av Blenheim Palace Woodstock, tegnet av John Vanbrugh pågår.
1700→1725: Oppdelingen av rue du Bac i Paris
1699→1712: Byggingen av Castle Howard av John Vanbrugh og Nicholas Hawksmoor pågår.
1696→1713: Byggingen av palasset Schönbrunn i Wien av Johann Bernhard Fischer von Erlach pågår.


== Fødsler ==


== Dødsfall ==
...


== Se også ==
Mads Skjørberg

Mads Skjørberg (født 12. mai 1988 i Kongsvinger) er en norsk forfatter oppvokst på Magnor i Hedmark, og for tiden bosatt i Hamburg, Tyskland. Han debuterte våren 2010 med lyrikksamlingen Fra gutten som sto ved elven, på Aschehoug forlag. I tillegg til forfatteryrket er han grafisk- og webdesigner med erfaring i eksponeringsdesign under enkeltmannsforetaket Mads Skjørberg Design.


== Bibliografi ==
Fra gutten som sto ved elven (2010), lyrikksamling, Aschehoug


== Eksterne lenker ==
Hjemmesiden til Mads Skjørberg
Forfatterpresentasjon Arkivert 3. februar 2014 hos Wayback Machine. Aschehoug
Fujian Tulou

Fujian Tulou er betegnelsen på en oppføring i UNESCOs liste over verdensarven, bestående av ti landsbyer med sammenlagt 46 jordhus i sørvestre del av provinsen Fujian i Kina.


== Landsbyene i Fujian Tulou ==
Chuxi Tulou
Hokgkeng Tulou
Gaobei Tulou
Yanxiang Lou
Zhenfu Lou
Tianloukeng Tulou
Hekeng Tulou
Huaiyuan Lou
Hegui Lou
Dadi Tulou


== Eksterne lenker ==
UNESCO – World Heritage Center: «Fujian Tulou»
(en) Fujian Tulou – kategori av bilder, video eller lyd på Commons
Georg Sørbø

Georg Sørbø (født 28. juli 1919 i Hyllestad, død 6. november 1992) var en norsk redaktør og journalist. Han begynte som journalist i Firda i Førde i 1945. Fra 1957 til 1963 var han redaktør i Fjordenes Tidende og fra 1963 til 1986 jobbet han i Sunnmørsposten.
Georg Sørbø er far til journalisten Kari Sørbø som jobber i NRK.


== Referanser ==
Qizilbash

Qizilbash eller Kizilbash (nastaliq: قزلباش - Qızılbāš; osmantyrkisk for «rødhoder»; tidvis også referert til som Qezelbash eller Qazilbash) er et navn gitt til en lang rekke sjiamuslimske militante grupper (Ghulāt) som blomstret i Aserbajdsjan fra slutten av det 13. århundre og fremover, og senere bidro til å grunnlegge Safavide-dynastiet i Iran. Uttrykket «rødhoder» er avledet fra deres karakteristiske karminrøde hodeplagg med tolv tredimensjonale gores (tāj eller tark på persisk), kjent som «Haydars krone» (تاج حیدر - Tāj-e Ḥaydar) på persisk. Dette hodeplagget indikerte deres tilslutning til den såkate tolver-sekten og Imāmah samt til Ḥaydar Ṣafawī, den åndelige lederen (sjeiken) for Safaviya-bevegelsen.Qizilbasherne levde spredt i Anatolia, men med størst konsentrasjon i øst. De var et folk som ikke ble anerkjent av Det osmanske riket og var derfor heller ikke under statens beskyttelse. Dette gjorde qizilbāsherne sårbare overfor forfølgelse og undertrykkelse. Qizilbash-folket hørte under safaviyya-ordenen, hvis sentrum lå i den aserbajdsjanske byen Ardabil. Den daværende lederen av ordenen, Shāh Ismā'īl, grunnla i 1501 Safavide-dynastiet og ga det undertrykte qizilbash-folket et nytt håp om frigjøring. 


== Se også ==
Sufisme
alevisme


== Referanser ==
Patrulje

En patrulje er en formasjon (eller gruppe) av mennesker som (samlet) har som formål å utføre oppgaver, inkludert å overvåke et forutbestemt geografisk område, ofte med fullmakt til å opprettholde lov og orden (med makt om nødvendig).
Eksempler på patruljer, inkluderer militærpatruljer og politipatruljer.


== Militært ==
En type patrulje kalles MOT (Military Observation Team), og finnes også blant ISAF-styrker i Afghanistan.


== Referanser fra populærkulturen ==
Begrepet er blitt brukt innen musikk, blant annet i tittelen til en marsj som ble publisert i 1885, «American Patrol».
Arkitekturåret 1708

Arkitekturåret 1708 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1708.


== Hendelser ==
Robert de Cotte blir beordret til å fortsette omleggingen av koret i Notre-Dame de Paris (1708-1714).


== Bygninger ==
20. oktober – St. Pauls katedral i London, tegnet av Christopher Wren, fullføres.
Wilbury House i Wiltshire, tegnet av William Benson, fullføres.
Robert de Cotte, forfremmet til premier architecte du roi, avslutter arbeidet med Kapellet i Versailles.
1705→1724: Byggingen av Blenheim Palace Woodstock, tegnet av John Vanbrugh pågår.
1700→1725: Oppdelingen av rue du Bac i Paris
1699→1712: Byggingen av Castle Howard av John Vanbrugh og Nicholas Hawksmoor pågår.
1696→1713: Byggingen av palasset Schönbrunn i Wien av Johann Bernhard Fischer von Erlach pågår.


== Fødsler ==


== Dødsfall ==
11. mai – Jules Hardouin Mansart, fransk arkitekt (født 1646)


== Se også ==
Karmøydialekt

Karmøydialekten har klare likheter med haugesundsk og resten av Rogaland.
Karmøy er ingen stor kommune, men det er likevel klare variasjoner i dialekt, spesielt på selve øya Karmøy. Her begynner også overgangen fra ptk til bdg, "de bløde konsonantene", som vi ellers finner i dialekter sørover til og med sørlandet. Bdg begynner omtrent ved Ferkingstad, og mønsteret forsterkes sørover øya. I Skudeneshavn sier man noge (for nåke/noe), kaga (for kaka/kake), veda (for veta/vite) og piba (pipa/pipe).
Også tonefallet varierer, fra haugesundsk i nord, til mer syngende i sør (som Ryfylke og Stavanger/Jæren).
I det hele tatt har Karmøys befolkning tradisjonelt hatt en «dragning» mot Stavanger, spesielt fra Åkrehamn og sørover. Dette hører man spesielt i Skudenes-området, der den bløte konsonanten fortsatt er i bruk. Trenden har etter hvert dreid mot Haugesund.
Karmøy er administrativt inndelt i fem soner, fra sør til nord: 

Skudenes
Åkrehamn/Vedavågen
Kopervik
Torvastad/Avaldsnes
Fastlands-KarmøyMan kan høre forskjeller på en person fra Norheim (Fastlands-Karmøy), Kopervik, Åkrehamn (Åkra) og Skudeneshavn.
Spesielt for sone 2 er lange vokaler på slutten av enkelte ord; f. eks gjerá (gjera, gjøre) nogé (nåke, någe, noe). Her finnes også en del ord som er inspirert av amerikansk, siden det i sin tid utvandret en hel del folk til USA. Dette sees også på navnebruk. Flere folk enn gjennomsnittlig har engelske navn, som Steven, Ken, June og Dorris.
I enkelte deler av Karmøy brukes også e-endinger i stedet for a/å-endelser, i hunkjønnsord. F.eks kjeringje (kjeringå/kjerringa), tråppe (trappå, trappa), øyne (øynå/øya).
Som mange andre steder ellers i Norge, har de særegne orda etter hvert blitt erstattet med bokmålsformer og tradisjonelt by-mål, spesielt blant ungdom. Det finnes også mange flere dialektord fra Karmøy, og de varierer fra sted til sted i kommunen.
Siem Reap internasjonale lufthavn

Siem Reap internasjonale lufthavn (khmer: អាកាសយានដ្ឋានអន្តរជាតិសៀមរាបអង្គរ) (IATA: REP, ICAO: VDSR) er den flyplassen i Kambodsja som håndterer det største antallet passasjerer. Den ligger i Siem Reap, nær Angkor Vat, og er også kjent som Angkor International Airport. 
Terminalen slik den framstår idag ble offisielt åpnet 28. august 2006. 


== Rullebanen ==
Lengde: 2550 m
Bredde: 45 m, med 2,5 m skuldre på hver side
Vinkelrett taksebane: 1 (lengde: 240 meter, bredde: 20 meter og 10 meter skuldre). Under bygging: 1 (lengde: 600 meter, bredde: 23 meter og 15 meter av skuldre)
Antall stands: 8
Navigasjonshjelpemidler og visuelle hjelpemidler:
VOR / DME
NDB
PAPI


== Flyselskaper og destinasjoner ==


== Statistikk ==
Passasjerer og flybevegelser per 2008: 


== Referanser ==


== Eksterne lenker ==
Offisielt nettsted 
(en) Siem Reap-Angkor International Airport – kategori av bilder, video eller lyd på Commons
Midtdalen

Midtdalen er et popularisert navn på Midt-Gudbrandsdalen og består av de tre såkalte midtdalskommunene Nord-Fron, Sør-Fron og Ringebu.
I perioden 1967-1976 var Sør-Fron og Nord-Fron slått sammen til en kommune Fron, og det de seneste årene har det igjen kommet ulike forslag om kommunesammenslutning for disse to eller alle tre kommunene. Det siste ville gi omkring 13 500 innbyggere i en storkommune.


== Kilder ==
https://web.archive.org/web/20120516130328/http://www.oppland.no/Fag-og-tjenester/Regionalenheten/Nyheter-Naring/Tenketank-for-framtida-til-Midtdalen/
Arkitekturåret 1709

Arkitekturåret 1709 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1709.


== Hendelser ==


== Bygninger ==

1709→1716: I Praha blir arbeidet med Hradec Králové, biskopens residens, som er en av de mest forseggjorte barokkbygninger i byen påbegynt.
I Nantucket blir Woodbox Inn bygget av kaptein George Bunker.
I Nara, Japan, blir Tōdai-ji-tempelet ombygget til sin nåværende form (opprinnelig bygget i 709).
1705→1724: Byggingen av Blenheim Palace Woodstock, tegnet av John Vanbrugh pågår.
1700→1725: Oppdelingen av rue du Bac i Paris
1699→1712: Byggingen av Castle Howard av John Vanbrugh og Nicholas Hawksmoor pågår.
1696→1713: Byggingen av palasset Schönbrunn i Wien av Johann Bernhard Fischer von Erlach pågår.


== Fødsler ==
Johan Christian Conradi, dansk-tysk arkitekt (død 1779)


== Dødsfall ==
31. august – Andrea Pozzo, italiensk jesuitt, og maler, arkitekt og kunstteoretiker innen barokken (født 1642)


== Referanser ==
Master of the Moon

Master of the Moon  er det tiende og siste studioalbumet til Dio.
Det ble utgitt 7. september 2004 på Sanctuary Records i USA og på SPV i Europa. Jeff Pilson er bassist for første gang siden Angry Machines fra 1996, og igjen er Craig Goldy tilbake som gitarist. På grunn av andre forpliktelser kunne ikke Pilson bli med på den påfølgende turneen og ble erstattet av Rudy Sarzo, kjent fra blant andre Quiet Riot, Ozzy Osbournes band og Whitesnake. 


== Sporliste ==
«One More for the Road» – 3:18
«Master of the Moon» – 4:19
«The End of the World» – 4:39
«Shivers» – 4:15
«The Man Who Would Be King» – 4:58
«The Eyes» – 6:27
«Living the Lie» – 4:25
«I Am» – 5:00
«Death by Love» – 4:21
«In Dreams» – 4:26
«The Prisoner of Paradise» (japansk bonusspor) – 4:01


== Personell ==
Ronnie James Dio – vokal
Craig Goldy – gitar & keyboard
Jeff Pilson – bass
Simon Wright – trommer
Scott Warren – keyboard


== Eksterne lenker ==
(en) Master of the Moon på Discogs 
(en) Master of the Moon på MusicBrainz
Wilfried von Loewenfeld

Wilhelm Friedrich (Wilfried) Julius Hans Höffer von Loewenfeld (født 25. september 1879 i Spandau i Berlin, død 5. juli 1946 i Schleswig) var en tysk marineoffiser og frikorpsleder. Han deltok i det mislykkede Kappkuppet.


== Liv og virke ==
Loewenfeld stammet fra en gammel schwabisk adelsslekt. 7. april 1897 gikk han inn i Kaiserliche Marine som kadett. Etter opplæring som kadett og senere offiserutdanning, ble han i 1912 øverste sjef på den lette krysseren SMS «Breslau». Under første verdenskrig, ble han i november 1915 sjef for den tunge krysseren SMS «Prinz Heinrich» og i august 1916 på mineleggeren «Deutschland» (1909). Senere i krigen tjenestegjorde an ved admiralstaben og senere som sjef for marinestyrkene i Kurland. Mot slutten av krigen tjenestegjorde han i staben til Reinhard Scheer.
Rett etter utbruddet av novemberrevolusjonen samlet han en del høyreradikale marineoffiserer i en hemmelig gruppe, blant dem Wilhelm Canaris og Lothar von Arnauld de la Perière.
Som korvettenkapitän etablerte han den såkalte 3. Marine-Brigade i Kiel etter et mytteri blant soldatene og dette var det av de første frikorpsene som ble dannet i Tyskland etter første verdenskrig.
På oppfordring fra Gustav Noske den 3. februar 1919 stilte Loewenfeld frikorpset til disposisjon. I mars hadde brigaden en styrke på rundt 1 500 mann. Den ble senere organisert som en infanteriavdeling og i juni 1919 satt inn mot streik i Berlin. Under den polske oppstanden i Øvre Schlesien ble den satt inn i kampene og vinteren 1919/1920 kjempet korpset ved Breslau. Til tross for de harde kampene i Oberschlesien, beholdt korpset en bataljon i Kiel for å holde mulige trusler fra venstresiden i sjakk, dette ble gjort gjennom rullering av styrkene i kamp, slik at disse ble skiftet ut hver annen måned.
Under Kappkuppet i mars 1920 inntok korpset Breslau. Etter at kuppet feilet, trakk korpset seg ut. Korpset ble deretter satt inn i kampene mot de kommunistiske opprørerne i Ruhrområdet, i området rundt Bottrop, hvor det i dag er en minnestein for de som falt i kampene og den nærliggende gaten ble omdøpt til Loewenfeldstraße til ære for korpset.
Korpset ble oppløst i midten av mai 1920, etter mer enn to års kamp. Loewenfeld og en rekke andre av de sentrale ble gjenopptatt i Reichsmarine. I årene 1922 og 1923 var han sjef på krysseren SMS «Berlin» (1902), som da var et skoleskip. Fra 1924 ble han sjef for den tyske Østersjøflåten med base i Kiel.
Han giftet seg 24. september 1927 Dorothee Gräfin von Bismarck-Schönhausen, Otto von Bismarcks barnebarn i Berlin.
31. oktober 1928 gikk han ut av aktiv tjeneste med graden viseadmiral.


== Eksterne lenker ==
Kort biografi med bilde av gravsteinen på æreskirkegården i Kiel
Marine-Brigade von Loewenfeld
Norsk salmeleksikon

Norsk salmeleksikon er et leksikon for salmer som har vært i norske salmebøker fra middelalderens Missale Nidarosiense til 1900-tallets Landstads reviderte salmebok og Nynorsk Salmebok. Det er basert på hymnologen Paul Emil Rynning sitt arbeid og utgitt posthumt på Det Norske Samlaget i 1967.


== Bakgrunn ==
På bakgrunn av Paul Emil Rynnings omfattende studier av salmer i bruk i Norge er alle åndelige sangbokutgivelser fra tiden før 1800 tatt med i leksikonet. I tiden etter 1800 er bare salmebøker, salmebokutkast og salmeboktillegg tatt med. Kristelige sangbøker til bruk på bedehus og i kristelige organisasjoner eller private utgivelser av sanger eller salmer er ikke tatt med.
Etter at professorene Einar Molland, Francis Bull og Sigmund Mowinckel i et brev til styret for Det Norske Videnskaps-Akademi i 1957 anbefalte at Rynnings verk burde trykkes, måtte det gjøres et omfattende arbeid for å tilrettelegge for publisering. Dette ble gjort av fakultetsbibliotekar Kaare Haukaas, hymnolog Lars Aanestad og Christian Rynning.


== Innhold ==
I tillegg til å gi en oversikt over salmer til kirkebruk i Norge har leksikonet en oversikt over innledninger på andre språk, en oversikt over forfattere og oversettere, en omfattende bibliografi og en oversikt over 23 salmebøker til kirkebruk i Norge.


=== Salmar til kyrkjebruk i Noreg ===
Hoveddelen av leksikonet er på om lag 300 sider. Den gir informasjon om 4028 salmer som har vært brukt i Den norske kirke.


=== Salmediktarar, umsetjarar og vølarar ===
Leksikonet har 28 sider med kortfattede opplysninger om salmediktere og oversettere. For alle disse er det også oppgitt hvilke salmer de har skrevet eller oversatt. Dette gjøres med nummerhenvisning til salmene i leksikonets hoveddel.


=== Bibliografi ===
Bibliografien er delt inn i «Hymnologisk litteratur», «Millomaldermanuskript» og «Prenta og handskrivne samlingar». Den siste delen er på 60 sider og delt inn etter årstal mellom 1496 og 1927.


== Eksterne lenker ==
Norsk salmeleksikon hos nb.no